[{"text_idx": "#000000", "text": "U\u0308ldistavalt vo\u0303ib o\u0308elda, et noorsooto\u0308o\u0308taja tegevus on seotud noorest ja tema sotsiaalsest kontekstist la\u0308htuva, arendava o\u0303pikogemuse loomisega, fu\u0308u\u0308silise, tegevusliku ja sotsiaal-psu\u0308hholoogilise keskkonna kujundamise ja sobivate meetodite ning teemaka\u0308sitlusviiside valiku kaudu, mis vo\u0303ib endas ho\u0303lmata ja\u0308rgmist:"}, {"text_idx": "#000001", "text": "\u2013 individuaalset to\u0308o\u0308d noorega (sh personaalne areng, noore agentsuse suurendamine);"}, {"text_idx": "#000002", "text": "\u2013 to\u0308o\u0308d gruppidega (sh noorte vo\u0303imestamise ja iseseisvumise toetamine, osalusvo\u0303imaluste laiendamine jne);"}, {"text_idx": "#000003", "text": "\u2013 to\u0308o\u0308d kogukonna ja sidusgruppidega (noorte \u201cha\u0308a\u0308le vo\u0303imendamine\u201d, sihtgrupi vajaduste ja pu\u0308u\u0308dluste eest seismine ja nende \u201cto\u0303lkimine\u201d)."}, {"text_idx": "#000005", "text": "\u2013 noorsooto\u0308o\u0308 po\u0303himo\u0303tete teostamiseks vajalikud pa\u0308devused (nt noorega usaldusliku suhte loomine, o\u0303ppimisprotsessi toetamine, kaasamiseks tingimuste loomine vm),"}, {"text_idx": "#000007", "text": "Noorsooto\u0308o\u0308 on mo\u0303jutatud laiematest u\u0308hiskondlikest ja globaalsetest muutustest ja selles la\u0308htutakse to\u0303enduspo\u0303histest teadmiste tekkest (nt uuringute tulemused, teaduseareng, teoreetilised raamistikud) ning ko\u0303ige olulisemast \u2013 noorest, tema reaalsusest ja vajadustest. No\u0303nda peab noorsooto\u0308o\u0308 olema du\u0308naamiline protsess, mille sisu la\u0308htub pidevalt muutuvast kontekstist (mis oleneb konkreetsest noorest, olukorrast, milles noorega koos toimetatakse ning sellest tulenevatest teemadest vo\u0303i ku\u0308simustest). See eeldab noorsooto\u0308o\u0308tajalt su\u0308gavat analu\u0308u\u0308sivo\u0303imet, sest ta peab oskama hinnata nii olukorda kui enda professionaalset ka\u0308itumist, suurt paindlikkust to\u0308o\u0308vormide ja meetodite valikul, kui ka vo\u0303imekust kohaneda muutustega, la\u0308htudes samas noorsooto\u0308o\u0308 eesma\u0308rgist ja va\u0308a\u0308rtusbaasist."}, {"text_idx": "#000008", "text": "On selge, et hoolimata noorsooto\u0308o\u0308le so\u0303nastatud u\u0308ldeesma\u0308rkidest ja valdkondadeu\u0308lestest teoreetilistest raamistikest, kujuneb noorsooto\u0308o\u0308 praktika (konkreetne, unikaalne, kontekstuaalne to\u0308o\u0308 noorega) va\u0308lja alati interaktsioonis \u2013 noore, noorsooto\u0308o\u0308taja ja keskkonna vahel. Pidevalt muutuvas olukorras ei saa noorsooto\u0308o\u0308taja la\u0308htuda ainult valmista\u0308hendustest ehk teoreetilistest teadmistest. Ta peab paljuski mo\u0303testama/looma ise ta\u0308hendusi, kasutades selleks kogemusest omandatud praktilist teadmist, mille loomise vahend on refleksiivne praktika \u2013 protsess, mille ka\u0308igus praktik oma teadmisi pidevalt u\u0308mber konstrueerib, luues eeldused edukaks tegevuseks ja laiemalt tegevuspraktika tekkimiseks vo\u0303i uuenemiseks. Refleksiivset praktikat vo\u0303ib vaadelda kui kriitilist, enda to\u0308o\u0308d u\u0308mberkujundavat, refleksiooni ehk teadlikku ja su\u0308steemset va\u0308a\u0308rtuste, varjatud teadmiste, eelduste, uskumuste ja mo\u0303tteviisi reflekteerimist, milles po\u0308o\u0308rates ta\u0308helepanu sotsiaalsetele ja eetilistele aspektidele enda to\u0308o\u0308s ja seda u\u0308mbritseva kontekstis. (Karm, 2007; Zeichner & Liston, 1996)"}, {"text_idx": "#000009", "text": "Uuringudki (noorsooto\u0308o\u0308tajate pa\u0308devuste; koolitusvajaduste uuring) on va\u0308lja toonud noorsooto\u0308o\u0308taja pa\u0308devused kui olulise noorsooto\u0308o\u0308 kvaliteeti mo\u0303jutava teguri, ro\u0303hutades selles noorsooto\u0308o\u0308taja professionaalset enesekuvandi, to\u0308o\u0308sisu ja tulemuste mo\u0303istmist."}, {"text_idx": "#000010", "text": "Inimesed o\u0303pivad mitmesugustel viisidel, tehes teadlikke valikuid vo\u0303i sattudes o\u0303ppimist toetavasse olukorda juhuslikult. Ta\u0308iskasvanud seavad enamjaolt endale ise eesma\u0308rgid ja planeerivad tegevused \u2013 o\u0303pitakse kolleegidelt, loetakse materjale vo\u0303i osaletakse koolitustel. Kuna eneseta\u0308iendamine no\u0303uab alati aja- ja energiakulu, siis on oluline oma o\u0303piteekond ja eesma\u0308rk eneseanalu\u0308u\u0308si abil ta\u0308pselt paika panna."}, {"text_idx": "#000011", "text": "1) Noorsooto\u0308o\u0308 o\u0303pik on koostatud noorsooto\u0308o\u0308d o\u0303ppivatele u\u0308lio\u0303pilastele ning see on abiks ka noorsooto\u0308o\u0308d juba ellu viivatele spetsialistidele \u2013 noortekeskuste to\u0308o\u0308tajatele, huvi- ja ringijuhtidele ning huvikoolide o\u0303petajatele, noortejuhtidele ja teistele."}, {"text_idx": "#000012", "text": "O\u0303pik defineerib nooruse mo\u0303iste, selgitab noorsooto\u0308o\u0308 ka\u0308sitlusi eri riikides ning kirjeldab noorsooto\u0308o\u0308taja rolli. O\u0303piku teine osa kajastab noortepoliitikat, noorte kaasalo\u0308o\u0308mist u\u0308hiskondlikus elus ning Eestis noorsooto\u0308o\u0308 o\u0303iguslikke aluseid."}, {"text_idx": "#000013", "text": "Kolmandas osas saab lugeja u\u0308levaate noorsooto\u0308o\u0308 ajaloost ning viimane osa on ko\u0303ige praktilisem, andes u\u0308levaate noorsooto\u0308o\u0308 po\u0303hilistest tegevussuundadest Eestis. O\u0303piku valmimisse on panustanud erinevad noorsooto\u0308o\u0308 spetsialistid u\u0308le Eesti."}, {"text_idx": "#000014", "text": "Noorsooto\u0308o\u0308taja pa\u0308devusspektri kohta vaata lisa \u201cNoorsooto\u0308o\u0308 o\u0303pikust\u201d vo\u0303i kutsestandardist, mis ma\u0308a\u0308ratleb noorsooto\u0308o\u0308taja kutseoskusno\u0303uded ning nendele vastavad tegevusna\u0308itajad. Aavik et al., 2016; Banks, 2010; D\u2019Arcy, 2016; Equity/Equality[K21];"}]